DIE GESKENK VAN KENNIS | for sale - Vaal Triangle
Home » DIE GESKENK VAN KENNIS
Published by fcoetsee On Dec 5 3 moorde, 3 grondgrype, 2 aanvalle in KZN: Keer, sê AfriForum | Maroela Media
AfriForum het Woensdag ŉ beroep op boere in KwaZulu-Natal gedoen om te begin organiseer en mobiliseer om reg te wees vir grondgrype. Hierdie beroep volg nadat AfriForum gedurende die afgelope 10 dae in kennis gestel is van drie plase wat deur indringers beset is, twee plaasaanvalle en die driedubbele moord op lede van die Schütte-gesin in Richmond.
“Dit is duidelik dat die regering nie die belange van boere op die hart dra nie. Boere sal na hulle eie lewens en besittings moet begin omsien. Dit is gebiedend noodsaaklik dat boere by veiligheidsnetwerke aansluit sodat hulle na hulleself en na mekaar kan omsien”, het Ian Cameron, AfriForum se hoof van gemeenskapsveiligheid, gesê.
Cameron het verder verduidelik dat boere moet seker maak hulle is betrokke by georganiseerdelandbou-instansies sodat hulle so ook bystand kan kry. AfriForum is beskikbaar om boere by te staan wat veiligheidsnetwerke betref.
Die volgende plekke is genoem waar grondgrype en aanvalle plaasvind:
Karkloof (2 Grondgrype)
“Dit is duidelik dat boere in die provinsie van hulle grond af geïntimideer word. Boere moet onmiddellik betredingsklagtes by die Suid-Afrikaanse Polisie teen indringers op hul grond lê. As daar ŉ tak is, sal AfriForum optree om te help beskerm,” het Chris Fourie, AfriForum se gemeenskapskoördineerder in KwaZulu-Natal, gesê.
Boere word uitgenooi om met AfriForum te skakel indien hulle bystand met plaasbeveiliging verlang.
Ontvoerde vrou veilig ná media daaroor berig
Ruimtemanne gaan “videospeletjies” speel
Dit gaan net erger raak!
Waar is daai liberale ouens wie so seker was hier kom nie ‘n tweede Zimbabwe nie, nou? Kan ons julle kommentaar ontvang asseblief. Driekwart sit seker reeds oorsee.